บลจ.ธนชาต เยื่ยมคว้า 4 รางวัลโพสต์-ลิปเปอร์ 2010
บลจ.ธนชาต คว้า 4 รางวัลโพสต์-ลิปเปอร์ 2010 เป็นปลื้มได้รางวัลใหญ่ 4 ปีซ้อน
10 พ.ค. 2553

บลจ.ธนชาต คว้า 4 รางวัลโพสต์-ลิปเปอร์ 2010 เป็นปลื้มได้รางวัลใหญ่ 4 ปีซ้อน
นางสุชาดา ภวนานันท์ กรรมการและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ธนชาต บลจ.ธนชาต เปิดเผยว่า  (บลจ.) ธนชาต  ได้รับรางวัลจาก The Post - Lipper Thailand Fund Awards 2010 จำนวน 4 รางวัล คือ 
1) รางวัล Best Overall Group Over Three Years สำหรับ บลจ.ที่มีผลการดำเนินงานดีและต่อเนื่อง ทั้งกองทุนตราสารหนี้ กองทุนตราสารทุน และกองทุนผสม ซึ่งถือเป็นรางวัลใหญ่ของงาน
2) รางวัล Best Bond Group Over Three Years ที่ให้กับ บลจ.ที่มีผลการดำเนินงานกองทุนตราสารหนี้ดีที่สุดในระยะเวลา 3 ปี
3) กองทุนเปิดธีรสมบัติ (TSB) ได้รับรางวัลกองทุนตราสารหนี้ที่มีผลการดำเนินงานดีที่สุดในระยะเวลา 10 ปี 
4) กองทุนเปิดธนชาตอินฟราสตรัคเจอร์ แอนด์ แน็ชเชอรัล รีซอร์ส ฟันด์ ออฟ ฟันด์ (T-INFRA) ได้รับรางวัลกองทุนตราสารทุนต่างประเทศที่มีผลการดำเนินงานดีที่สุดในระยะเวลา 3 ปี
ทั้งนี้ บลจ.ธนชาต ได้รับรางวัล Best Overall Group Over Three Years เป็นครั้งที่ 4 จากรางวัล The Post - Lipper Thailand Fund Awards ทั้งหมด 8 ครั้ง 
“หัวใจของการประกอบธุรกิจจัดการเงินลงทุน คือ ผลการดำเนินงานที่สม่ำเสมอและต่อเนื่อง ภายใต้ระดับความเสี่ยงที่เหมาะสมเพื่อก่อให้เกิดประโยชน์สูงสุดของลูกค้า  ซึ่งเป็นสิ่งที่เราพยายามทำกันมาตลอดภายใต้การนำของ CIO และทีมบริหารจัดการ” นางสุชาดา กล่าว